QUI SOM?? - Pàgina 7 - Tenkū no dōbutsu\nEntrada Autor: Kagome_cm » 27/02/2005 a les 21:50\nWola!! soc la Kagome_cm i avui m'he registrat al fòrum, em dic Moni tinc 15 anys, els meus mangues preferits son Naruto, inuyasha, love hina, mahotsukai tai i fushigui yugui.\nEntrada Autor: Lonnia » 27/02/2005 a les 21:52\nBenvinguda al fòrum!! :multicolor:\nEntrada Autor: Kagome_cm » 27/02/2005 a les 21:54\nEntrada Autor: DarkDrago » 27/02/2005 a les 23:01\nEntrada Autor: Kagome_cm » 27/02/2005 a les 23:14\nMembre des de: 27/02/2005 a les 22:56\nUbicació: En la meva Habitació....\nContacta amb Foreword\nEntrada Autor: Foreword » 27/02/2005 a les 23:25\nSóc en Foreword, un usuari que ja duu un temps visitant el fòrum però que mai s'acabava de Registrar (falta de temps, eh!). Em dic Jordi. Els meus Mangues preferits són molts però Naruto, Evangelion, Ikitousen, "L'espasa de l'Immortal", Samurai Deeper kyo són alguns dels que mes m'agraden.\nForeword l’ha editat per darrera vegada el dia: 28/02/2005 a les 00:09, en total s’ha editat 1 vegada.\nEntrada Autor: DarkDrago » 27/02/2005 a les 23:56\nEntrada Autor: znake » 28/02/2005 a les 00:06\nOstres, havia llegit "Fireward" xDD\nEntrada Autor: Foreword » 28/02/2005 a les 00:10\nGràcies a tots! Espero poder tenir temps per a participar en el fòrum.\nEntrada Autor: Ereza » 28/02/2005 a les 09:43\nHum... Ja deia que em sonava el teu nick... El traductor de Naruto... xD Haurem de parlar\nBé, benvingut i que t'ho passis molt bé al fòrum ^_^\nEntrada Autor: Kagome_cm » 28/02/2005 a les 14:31\nEntrada Autor: Lonnia » 28/02/2005 a les 19:43\nEntrada Autor: Hermione99 » 28/02/2005 a les 21:36\ndoncs benvinguts els 2 ^_^\nEntrada Autor: Ran » 28/02/2005 a les 22:59\nDoncs...per falta d'originalitat dic el mateix que n'Hermi: Benvinguts nois! n_n\nEntrada Autor: Kagome_cm » 01/03/2005 a les 00:28\nEntrada Autor: Kaede Rukawa » 01/03/2005 a les 22:58\nPer cert, jo no vaig postejar aki quan em vaig registrar, així q encara q sigui 1 mica tard, ho dic igual...\nEm dic David, tinc 15 anys i els meus animes preferits són Slam dunk(kom no), Evangelion, Yu Yu Hakusho, Bragon Ball, Inuyasha, Detective Conan i molts altres...\nEntrada Autor: DarkDrago » 02/03/2005 a les 00:02\nEntrada Autor: Ereza » 02/03/2005 a les 09:33\nKaede Rukawa ha escrit: Bragon Ball,\nQue és una versió hentai?\nBenvingut, encara que faci temps que rodis per aquí\nEntrada Autor: koemma » 02/03/2005 a les 23:24\nbenvinguts a tooootts!!! :puchu: :puchu: :puchu: 3 puchus de regaaal!!!\nEntrada Autor: Kagome_cm » 02/03/2005 a les 23:29


Víctimes dels nazis i de la justícia nord-americana\nQuatre espanyols supervivents de Mauthausen van ser condemnats pels aliats, acusats de ser 'kapos', en judicis sense garanties\nSÍLVIA MARIMON Actualitzada el 08/10/2011 00:00\n260x366 L'alliberament dels camps El maig del 1945 els supervivents de Mauthausen van ser alliberats. 4.816 espanyols hi van perdre la vida. / EFE L'alliberament dels camps El maig del 1945 els supervivents de Mauthausen van ser alliberats. 4.816 espanyols hi van perdre la vida. / EFE\nA l'antic camp de concentració de Dachau, entre el maig i el juliol del 1947, un tribunal militar nord-americà va condemnar a la pena de mort Indalecio González, supervivent de Mauthausen, després d'acusar-lo d'exercir d' oberkapo . El van penjar a la forca el 2 de febrer del 1949. De poca cosa van servir les peticions de clemència del govern espanyol republicà a l'exili. Laureano Nava va ser acusat de kapo auxiliar i condemnat a cadena perpètua. Més tard sol·licitaria la revisió del seu cas i sortiria de la presó. Moisés Fernández no va tenir tanta sort. Va ser acusat de ser kapo auxiliar i d'haver colpejat amb una cullera de sopa un altre intern. Va ser condemnat a 20 anys de presó. Ell no aconseguiria tornar a ser lliure: va morir d'un infart a la seva cel·la. Tan sols Domingo Félez, que havia fet de barber al camp de concentració i a qui van acusar de marcar amb una k els interns destinats al crematori, va ser absolt per falta de proves.\nLa professora de dret internacional de la Universitat de Barcelona (UB) Rosa Ana Alija Fernández defensa que a aquests quatre supervivents de Mauthausen no se'ls va garantir el dret a un judici just. Alija, que ha investigat a fons els documents del National Archives and Records Administration (NARA) dels Estats Units, va exposar la seva tesi al col·loqui internacional De l'exili a la deportació organitzat pel Memorial Democràtic, que s'ha fet aquesta setmana al Museu d'Història de Catalunya.\nEls quatre homes havien lluitat amb l'exèrcit republicà durant la Guerra Civil. Quan van perdre la guerra, com molts altres milers d'exiliats, van creuar la frontera i se'ls va enviar darrere les filferrades dels camps de concentració francesos. Per deixar enrere les tendes aixecades improvisadament sobre la sorra de les platges, en esclatar la Segona Guerra Mundial, van unir-se a les companyies de treball estrangeres de l'exèrcit francès. El 1940, quan els soldats alemanys van ocupar França amb el casc de ferro fermat al cinturó, el fusell penjat a l'esquena i el cansament enganxat a les botes, aquells homes van ser capturats pels nazis i enviats als camps de concentració de Mauthausen.\nQuan sorprenentment van sortir de l'infern, on van morir 4.816 espanyols, es van haver d'encarar a un tribunal que ja els considerava culpables abans de començar el judici. ¿Es va respectar la presumpció d'innocència? Els que els jutjaven tenien unes directrius molt clares: els acusats havien participat en una "empresa criminal conjunta" concebuda pels dirigents nazis. Els càrrecs eren "terriblement imprecisos, la qual cosa avui seria del tot inacceptable", assegura Alija. "A Nava, González, Fernández i Félez se'ls va acusar d'haver incitat, auxiliat, induït i participat en les morts, pallisses, tortures, inanició, abusos i indignitats contra ciutadans no alemanys, però sense que es conegués exactament com, quan ni contra qui", emfatitza la professora de dret internacional. En dret es coneix com "la prova diabòlica -explica Alija- perquè han de provar una cosa que no existeix".\nEls condemnats van tenir dificultats per fer-se entendre i no van comprendre moltes de les preguntes o acusacions que se'ls van fer. Cap dels acusats dominava l'anglès. A Dachau hi havia força traductors del francès i de l'alemany, però escassejaven els que manejaven l'espanyol. Al final es va recórrer, entre altres intèrprets, a una taquígrafa judicial, Eve Fridell Hawkins.\nUn any més tard, el 1948, Hawkins va enviar una carta al Washington Post. La taquígrafa titllava el judici de "burla" i denunciava que hi havia molts dubtes sobre si havien entès o no el procés: "No hi havia intèrprets espanyols a Dachau, només hi havia una taquígrafa judicial que havia viscut algun temps a Sud-amèrica i una taquígrafa amb avantpassats de Nou Mèxic que encara tenia menys fluïdesa. Van obligar a fer d'intèrpret la taquígrafa malgrat que s'hi va oposar perquè no tenia prou nivell per fer aquesta funció en un judici en què estava en joc la vida d'uns homes. Però els espanyols, els neutrals, els no enemics, els innocents que passaven per allà, es podria dir, no importaven un rave a ningú. Tots plegats ens n'hauríem d'avergonyir. Jo ja ho he fet perquè jo era la intèrpret". En les transcripcions hi ha moltes incoherències que denoten que ni interrogador ni interrogant s'havien entès gaire.\nEls acusats van denunciar que "hi havia testimonis professionals, que testificaven en diferents judicis encara que ni tan sols coneguessin els acusats". En el cas de Nava la defensa també va protestar perquè, després de les declaracions dels testimonis, el públic que assistia al judici informava els altres testimonis sobre el que estava succeint a la sala. Fossin o no culpables d'haver vexat i humiliat els altres presoners, la llista d'irregularitats comeses durant el judici és llarga. Curiosament, l'acusació parla de víctimes poloneses, franceses, gregues, iugoslaves, ciutadans de la Unió Soviètica, noruecs, danesos, belgues, xinesos, britànics, turcs, nord-americans... però en cap cas es menciona ni un espanyol, quan eren molt nombrosos a Mauthausen.\nTots els acusats van admetre durant el judici que havien fet tasques d' oberkapo , kapo o kapo auxiliar. El tribunal, però, no va tenir en compte les circumstàncies: ells també havien estat capturats pels nazis i eren presoners. Per l'acusació, simplement, Nava, Fernández i González eren "culpables d'assassinats comesos voluntàriament sense cap tipus de respecte per la vida humana i sense haver estat sotmesos a cap tipus de coerció". Tots menys Nava van fer un al·legat final. Fernández va argumentar: "Totes les acusacions són falses. Vull que el tribunal sàpiga que he lluitat contra el feixisme durant onze anys, que mai he estat un criminal, que és la primera vegada que estic davant un tribunal, que tinc dona i fill i que no els he vist durant onze anys i que, com a combatent contra el feixisme, crec que ja em toca tenir una mica de justícia i poder descansar. Res més".


La Polifònica i la Camerata Bacasis estrenen «Oratori Pasqual» a les Festes d'Octubre de Serrateix | NacióBerguedà\nper Pilar Màrquez Ambròs, Berga | 5 d'octubre de 2018 a les 12:41 |\nL'estrena d''Oratori Breu' de Martí Just, a les Festes d'Octubre de l'any 2012. Foto: Amics de Climent Forner\nSerrateix celebra aquest cap de setmana les seves Festes d'Octubre. El més destacat és el concert de la nit de dissabte amb l'estrena de l'obra Oratori Pasqual, composta per Martí Just i amb lletra també de Neus Ballarà. L'interpretaran la coral Polifònica de Puig-reig, sota la direcció de Josep Maria Conangla i Emmanuel Niubò, l'Orquestra de l'Escola Municipal de Puig-reig i l'Orquestra de Cambra Camerata Bacasis, dirigida per Jordi Coll. La cita és a les 9 del vespre a l'Església del Monestir de Santa Maria de Serrateix.\nEl Patronat d'Amics de Serrateix organitza la festivitat amb la col·laboració de l'Ajuntament de Viver i Serrateix. La presidenta del patronat, Meritxell Torrentó, ha explicat que "Martí Just, l'autor d'Oratori Pasqual, és un compositor de Navàs (Bages) que ja va fer l'Oratori Breu que va estrenar-se a Serrateix l'any 2012". Segons ha destacat Torrentó, "la Cambra Camerata Bacasis és, a més, un conjunt format per una vintena de músics de corda, que havien estat vinculats al Conservatori de Música de Manresa". Meritxell Torrentó ha apuntat que, en la part instrumental, s'acompanyaran dels alumnes de grau mitjà l'Escola Municipal de Puig-reig. La Polifònica de Puig-reig aportarà les veus a una obra musical que promet capturar immediatament l'atenció del públic.\nEl diumenge 7, a les 12 del migdia, se celebrarà la missa commemorativa del mil·lenari del monestir, presidida pel rector, mossèn Climent Forner i predicada pel monjo benedictí pare Jordi Castanyer, de la comunitat del Miracle. La missa estarà amenitzada per la Coral Estel de Gironella i començarà amb la benedicció de la restaurada Capella del Santíssim.\nMeritxell Torrentó ha detallat que "les festes d'octubre són la celebració del mil·lenari del monestir de Serrateix, que vam commemorar el 1977; des de llavors cada any fem una festa per celebrar aquesta efemèride, realitzem un concert al vespre de dissabte i aquest acaba amb foc, torrades i vi bo a l'exterior del monestir".\nConsulta el programa de les Festes d'Octubre de Serrateix.\nAgenda, Cultura i Mitjans, Polifònica de Puig-reig, Monestir de Santa Maria de Serrateix, Serrateix, Festes d'Octubre de Serrateix


Registrar dominis .beauty - Entorno Digital\nRegistre de dominis .beauty\nDominis | Dominis | Extensions de dominis | .beauty\nJa disponible la nova extensió de domini .beauty!\nEl nou gTLD .beauty està fet especialment per a empreses de bellesa, professionals, influencers i fanàtics. Instantàniament el d'establir com a líder en la indústria de la bellesa i atraurà a la seva audiència ideal al seu lloc web. L'explosiva innovació de la indústria de la bellesa finalment té un digne llar en línia.\nRequeriments de dominis .beauty\n- Amb la compra del teu domini .beauty pots seleccionar els nostres serveis de DNS per l'activació del teu domini ".beauty".\n- Entorno posa a la teva disposició amb el registre del domini .beauty una àmplia gamma de serveis de hosting, servidors virtuals i certificats SSL.\n- Si estàs interessat en la recuperació o vigilància d'un domini .beauty pots veure la nostra secció de serveis corporatius.\n- Al comprar el domini web amb l'extensió .beauty podem ajudar-te en el teu projecte de presència a internet amb aplicacions opensource tipus Wordpress, Drupal, etc. o projectes a mida allotjats en el teu domini web .beauty\nPer registrar dominis genèrics .beauty has de completar el formulari de registre on-line.\nEls dominis .beauty es poden contractat entre 1 i 10 anys.\nPer renovar dominis .beauty aquests han d’estar en període de renovació i es poden renovar entre 1 i 9 anys.\nEls dominis .beauty també admeten renovació anticipada.\nPer a transferir dominis .beauty és necessari:\nAl transferir dominis .beauty aquests es renoven per un any més a partir de la data d'expiració. El procés té una durada máxima de 5 dies.\nNomés podem fer un canvi de titular d'un domini .beauty si Entorno Digital és el Registrador acreditat. Si no és així, el primer que hem de fer és transferir-lo a Entorno Digital.\nEl canvi de titular de .beauty té un cost de 50 euros (preus sense IVA) .\nPots modificar els contactes i servidors de DNS dels teus dominis .beauty a través del teu panell de control, al que pots accedir des de l‘apartat “USUARI REGISTRAT” del nostre web.\nTarifa de dominis .beauty\nSi gestiones varis dominis .beauty o altres dominis territorials posa't en contacte amb nosaltres per conèixer els nostres descomptes per volum.\nSi necessites qualsevol aclariment per registrar dominis .beauty o contractar un servei de hosting posa't en contacte amb nosaltres.


Comprar xoriço de León i ibéric de gla campanya\nEls nostres xoricets picants per fregir són un ingredient essencial per a la cuina espanyola. Els xoricets són un dels ingredients clau a l'hora de preparar tot tipus de aperitius i barbacoes . Aquests xoricets serveixen per preparar una infinitat de <a title="plats de la cuina tradicional espanyola"...\nEls nostres xoricets dolços per fregir són un ingredient essencial per a la cuina espanyola. Els xoricets són un dels ingredients clau a l'hora de preparar tot tipus d' aperitius i barbacoes . Aquests xoricets serveixen per preparar una infinitat de <a title="plats de la cuina tradicional espanyola"...


L'Escola Veïnal de la Favb - Participa - FAVB\nDebat: On acaba la ciutat?\nEl (meu)cotxe ès un problema? Xerrada - Taller Associació de veïnes i veïns Esquerra del Example\nDes de la FAVB hem cregut necessari crear un espai de reflexió, producció i difusió d’idees i propostes en relació als diferents aspectes econòmics i socials que afecten a la vida quotidiana i els drets i necessitats de caire social dels ciutadans i ciutadanes de Barcelona, i més en concret que tinguin les Associacions Veïnals que configuren la FAVB\nAquest espai és un espai de trobada obert i pluridisciplinar, per a tots aquells i aquelles que vulguin col·laborar en aquesta Escola.\nEn concret , inicialment, l’Escola ha elaborat una primera proposta fonamentada en els següents eixos:\n1) Donar a conèixer el paper fonamental que juguen i han jugat les diferents Associacions de Veïns, per a la millora de les condicions socials i de vida dels diferents barris i del conjunt de la ciutat.\n2) Visualitzar el paper de les dones, en tota aquesta, aportant una visió de gènere.\n3) Evidenciar els diferents problemes a nivell de barri que s’estan produint a la ciutat relacionats amb l’expulsió en determinats barris del teixit social històric; augment dels preus de lloguer ; eliminació del comerç de proximitat; diferents problemes de convivència, que tot això.\n4) Els efectes del canvi climàtic i l’augment de la contaminació que afecten a la salut de tots/es els barcelonins/es.\n5) Els costos dels serveis com l’aigua, per tant posar en qüestió el model de gestió municipal, que fins ara s’ha basat en la seva externalització.\nI creiem que cal enfocar, totes aquestes problemàtiques no només des del punt de vista local, sinó des d’una visió metropolitana.\nA més a més des de l’Escola també es vol potenciar, xerrades, conferències, debats de diferents temes que siguin d’interès per a la ciutadania.\n(anirem donant detalls de les activitats proposades)\nQuè és el moviment internacional de Rebel·lió o Extinció?\nCine fòrum sobre la re-municipalització de l’aigua amb el documental “Trileros del agua”\nCine fòrum: “Ciutats vivibles des de la diversitat que les habita “ (Entrepobles)\nTaller sobre com tractar els problemes de l’amiant als barris\nFÒRUM DEL BESÒS\nReflexió estratègica sobre els barris i les ciutats entorn de les proximitats del Besòs\nDebat: On acaba la ciutat? - Trobades anteriors Veure tots (1)\nOn acaba la ciutat?\n22 Octubre 2019 - 19:00-20:00\nCOM UTILITZAR EL REGLAMENT DE PARTICIPACIÓ DE L’AJUNTAMENT DE BARCELONA\nAquest document parteix d'analitzar les dinàmiques reals participatives del moviment veïnal per veur...\nGrup promotor Junta de la FAVB\nÀrea d'organització La FAVB\nQui participa Membres de les Associacions de veïnes i veïns de Barcelona federades en la FAVB.\nQuè es decideix Com crear dinàmiques d'apoderament veïnal a partir de l'aprenentatge col·lectiu.\nCom es decideix Impulsant xerrades i tallers educatius per la transformació social\nData de creació 05/06/2019\n


CampusRom: la xarxa universitària gitana de Catalunya – DIXIT Centre de Documentació de Serveis Socials\nCampusRom: la xarxa universitària gitana de Catalunya\nPublicat per DIXIT Centre de Documentació de Serveis Socials on 28 desembre 2016 22 desembre 2016\nCampuRom és una xarxa universitària sense ànim de lucre creada per joves estudiants gitanos que té l’objectiu d’augmentar la representació del poble gitano a les universitats catalanes. Segons dades de la pròpia xarxa, només 7 de cada 1.000 joves gitanos europeus arriba a la universitat, mentre que 400 de cada 1.000 joves que no pertanyen a aquesta ètnia cursen estudis superiors.\nLa segregació educativa de l’alumnat gitano a classes de baix rendiment, les baixes expectatives del professorat envers aquesta ètnia o la manca de referents, són alguns dels principals motius que explicarien l’actual situació del poble gitano a les universitats catalanes i europees. El CampusRom va sorgir amb la intenció que els ciutadans gitanos amb estudis superiors i els actuals universitaris es converteixin en aquests referents per a properes generacions.\nEl projecte també impulsa un grup de suport mutu entre els estudiants gitanos i els que estan intentant accedir a la universitat o a algun grau formatiu d’educació superior, a més dels que ja ho han aconseguit. El campus dóna suport i informa sobre les opcions i possibilitats d’accedir a l’educació superior, i també serveix de recolzament durant el procés formatiu als alumnes que ja estan a la universitat, en cicles formatius de grau mitja o superior i als estudiants de batxillerat.\nEl CampusRom compta amb un web i una pàgina de Facebook des d’on es dinamitzen activitats com la formació de grups per realitzar treballs acadèmics i reforç de continguts, tutories grupals per al seguiment i resolució de dubtes, informacions o altres qüestions acadèmiques (com l’obtenció de beques o altres tràmits acadèmics) o l’assessorament individual i immediat davant qüestions d’urgència i/o importància relacionades amb la vida acadèmica i els processos de formació.\nEl poble gitano, 600 anys d’història a Catalunya\nEl campus universitari, una eina d’inclusió social per lluitar contra els tòpics i estereotips sobre les persones d’ètnia gitana, neix l’any en que es commemoren els 600 anys de l’arribada del poble gitano a Catalunya. Aquesta commemoració, amb el lema “600 anys del Poble Gitano a Catalunya. Un poble dins un país”, ha aplegat durant tot l’any diverses actuacions per promoure la cultura gitana com a part de la història i cultura catalanes i se n’ha fet difusió dels valors i de la seva contribució al país al llarg d’aquests 600 anys. Amb motiu d’aquesta efemèride DIXIT va elaborar, el passat juliol, un dossier temàtic amb monografies, articles de revista i recursos d’interès que aporten informació diversa sobre el poble gitano.\nEl Govern de la Generalitat va aprovar el passat més de juny la creació del Programa del Poble Gitano i de la Innovació Social, que tindrà com a objectius: impulsar la renovació del Pla integral del poble gitano de Catalunya; consolidar el reconeixement i la participació institucional dels gitanos i les gitanes, i planificar noves metodologies i circuits de treball més eficients i innovadors, per tal de millorar-ne l’impacte social. Si voleu més informació sobre el pla podeu consultar la nota de premsa.\nEntrada prèvia ‘Tots tenim un costat bo. O molt bo’. 25a edició de La Marató de TV3\nEntrada següent ‘Minuts.cat’, una plataforma que premia els serveis comunitaris


Golf a les Escoles – Pàgina 2 – Programa de formació de la Federació Catalana de Golf\nConsulta aquí totes les promocions i ofertes que t’ofereixen els clubs i camps adherits al Programa Golf a les Escoles\nOferta greenfees menors: fins a 12 anys 0€ – de 13 a 18 anys 20€ i a partir de 18 anys, serà greenfee d’adult. Tarifa vàlida per tot l’any 2020. Més informació: www.golftorremirona.com o contacta amb info@golftorremirona.com o 972553737\nDates: del 3 d’octubre al 26 juny. Cada dissabte. 1h.\nPreus: matricula 60€. Preu: 45€ mensual.\nInformació i reserves: 977 12 90 70 – golf.academy@lumine.com\nInfantils i Adults:\nDimarts: Nens 17.30h – 18.30h.\nDimecres: Nens i Adults 18.00h -20.00h. Dijous: Nens 17.30h – 19.00h.\nDissabtes: Adults 10.00h – 12.00h i Nens de 16.00h – 17.00h.\nDiumenges: Nens 10.00h – 13.00h.\nInformació i reserves: 977 65 33 61 – reservas@golfcostadaurada.com\nTots els dissabtes de 10.00h a 22.00h.\nCompetició trimestral amb premis i sortejos, a més d’una competició final en modalitat Pro-Am.\nC.G. MONTBRÚ MOIÀ\nClasses adults: Dos dissabtes al mes.\nContacte: 937449168 info@golfmoia.com\nSergio García Junior Academy: Formant golfistes juniors des dels primers anys d’edat fins a l’elit. Programes d’entrenament entre setmana i/o dissabtes, per a nois i noies de 3 a 21 anys. Professionals qualificats que adapten l’ensenyament al nivell de cada jugador i gràcies a l’última tecnologia disponible a The Golf Hub. Tornejos quinzenals. Info: www.pgacatalunya.com, proshop@pgacatalunya.com o 972 472577.\nEscola Junior. Edats: de 5 a 21 anys.\nData: de setembre a juny.\nPreus especials alumnes Programa Golf a les Escoles.\nContacte: 938840170 www.golfmontanya.com\nCampus de golf durant Setmana Santa/Nadal/Estiu.\nEdats: de 6 a 21 anys.\nCampus de golf infantil per nens de 6 a 14 anys amb activitats de golf, tallers, joc i diversió.\nContacte: secretaria@aravellgolfclub.com Telf. 973 360 066\nCurs anual o per trimestre.\nEdat: de 6 a 15 anys.\nHorari: de 10.00h a 11.30h o de 11.30h a 13.00h.\nDates Tardor: Diumenges 27 setembre, 4-11-18-15 d’octubre, 8-15-22-19 de novembre, 13 de desembre.\nDates Hivern: Diumenges 20 de desembre, 10,17,24,31 de gener, 7,14,21,28 de febrer, 7 i 21 març.\nDates primavera: 18 i 25 abril, 2,9,16,23 i 30 de maig, 6,13,20 i 27 juny.\nInformació i reserves: 973 360 066 – secretaria@aravellgolfclub.com\nEscola Infantil per a tots els nens i nenes a partir dels 5 anys.\nClasses d’iniciació particulars i col·lectives, classes de perfeccionament i de camp.\nDimarts i Dijous de 17:30h a 19:00h.\nDissabtes de 10:00h a 12:00h o de 12:00h a 14:00h i Diumenges de 12:00h a 14:00h\nMés informació al 93-725-99-98 o vallesgolf@rcgep.com\nEL VALLÈS GOLF – PROGRAMA PAR\n2h a la setmana (Caps de setmana).\nDissabtes de 10:00h a 12:00h i/o de 12:00h a 14:00h.\nDiumenges de 12:00h a 14:00h.\nSortides al camp cada 15 dies. Campionats mensuals. Preu: 65€/mes.\nPROGRAMA BIRDIE: 1’30h de classe setmanals entre setmana. Dijous de 17:30h a 19:00h. Sortida al camp cada 15 dies. Campionats mensuals. Preu:50€/mes.\nPROGRAMA EAGLE: 3’30h de classe setmanals. 1’30 hores entre setmana + 2h caps de setmana. Dijous de 17:30h a 19:00h. Dissabtes 10:00h a 12:00h i/o de 12:00h a 14:00h. Diumenges de 12:00h a 14:00h.\nSortida al camp totes les setmanes. Campionats mensuals i tornejos oficials.\nPreu:80€/mes.Informació i reserves: 93 725 99 98 – vallesgolf@rcgep.com\nCAMP DE GOLF MUNICIPAL DE MATADEPERA\nGolf en Família, per gaudir del golf en família, preus classe per hora: 2 persones 25€/h- 3/5persones 55€/h- 6 persones o més 8€ /h per persona\nEscola infantil trimestral (min. 5 alumnes): entre setmana i caps de setmana\nClasses particulars nens i adults\nTallers de golf per a grups, col·lectius, escoles…\nMés info: 93 730 05 16 mtdp.golf@matadepera.cat o www.golfmatadepera.cat\nClasses particulars i col.lectives per adults.\nEscola de Golf Infantil.\nContacte: info@golfvallromanes.com Telf. 93 572 90 64\nEscola Infantil: de 5 a 16 anys de 10.00h a 12.00h – nivell intermedi, avançat i competició. De 12.00h a 14.00h – nivell principiant.\nCursos trimestrals (gener-febrer-març / abril-maig-juny).\nAbonaments 5 sessions.\nContacte: terramaracademy@golfterramar.com Telf. 93 894 05 80\nDivergolf, els teus primers inicis. De 3 a 7 anys.\nDe 10.30h a 12.00h o de 12.00h a 13.30h.\nCursos trimestrals. Abonaments 5 sessions.\nExtra Escolar Golf – De 6 a 18 anys.\nTots els dimecres de 18.00h a 19.30h.\nCursos trimestrals (gener, febrer, març / abril, maig, juny).\nContacte: terramaracademy@golfterramar.com Telf. 93- 894 05 80\nEscola de Golf Tardor – Hivern.\nBaby & Junior Golf (5-14 anys).\nDissabtes de 0930h a 11.00h i Diumenges de 9.30h a 11.00h.\nMés info: www.golfdepals.com – 972 667 739\nEscola de Golf Tardor – Hivern. Grup Adults.\nDissabtes de 11.00h a 12.30h i Diumenges de 11.00h a 12.30h.\nSUMMER CAMP: escola de golf d’estiu amb activitats a l’aire lliure per a nens i joves de 6 a 16 anys. Técnica, etiqueta, regles, TPI, estratègia, joc curt i llarg, sortides al camp, tornejos, putting, videoanàlisis i també jocs, piscina i tirolines.\nELITE CAMP: campus d’alt rendiment per a juniors de 12 a 16 anys amb handicap màxim de 15.\nData Inici: 28 de juny\nData Fi: 13 d’agost\nContacte: proshop@pgacatalunya.com – 972472577\nGolf en família: activitat per a grups familiars per aprendre i practicar el golf (més informació a la recepció del camp).\nData Inici: Tot l’any.\nContacte: golf@matadepera.cat – 93 730 05 16 / 607 242 121\nGOLF LA GARRIFA\nCasal d’estiu: dirigit a nens i nenes de 6 a 14 anys. Grups reduïts, agrupats per nivells.\nClasses de golf, activitats lúdiques, footgolf i moltes coses més. Descompte 5% germans\nBateig de golf: 55€ 1 hora 3/4 pax. Inclòs material i boles de pràctiques.\nData Inici: 05/07/2021\nData Fi: 30/07/2021\nContacte: info@e-projectgolfacademy.com – 627 146 082\nStage multideporte del 12 de juliol al 22 d’agost\nDe 5 a 16 anys. Diferents nivells\nDe dilluns a divendres 9-13h o de 17-20h\nData inici: 12 de juliol\nData fi: 22 d’agost\nContacte: 972 66 77 39\nEL MARTÍ GIL, GUANYADOR DEL VII CONCURS DE POSTALS NADALENQUES GOLF A LES ESCOLES, JA POT GAUDIR DEL SEU PREMI!!!\nGAUDEIX DEL NÚMERO ESPECIAL DE LA REVISTA ‘GOLF A LES ESCOLES’\nJA TENIM POSTAL GUANYADORA DEL VII CONCURS DE POSTALS NADALENQUES “GOLF A LES ESCOLES”!\nTESTIMONIALS DE GOLF A LES ESCOLES\n“És un esport per a totes les edats. Crec que és l’únic que et permet jugar amb la família al complet, pares, germans i avis.”\nJordi Rios, Ambaixador del Programa Golf a les Escoles\n“Vam fer unes activitats de golf molt divertides; el que més em va agradar va ser fer-les amb els meus companys. ”\nAlumne, Escola Mestral\n“És una oportunitat d’apropar a l’alumnat aquest esport, que si no es fes a l’escola seria desconegut per a molts d’ells.”\nProfessora, Escola Albert Vives\n“Han estat unes sessions d’educació física originals, on ens ha quedat clar que el golf és un esport molt interessant.”\nProfessor, Escola Vall d’Aro\n“És una activitat força motivant i atractiva pels alumnes ja que els suposa una novetat.”\nProfessor, Col·legi Pive\n“El golf és un esport ideal per gaudir en família, ja que fomenta el contacte amb la natura i té uns grans beneficis per a tots.”\nTècnic, Programa Golf a les Escoles\n“Quan arribes a dominar el golf una mica, el gaudeixes moltíssim”\nAdrià Arnaus, Jugador Professional\n“És un esport al·lucinant, i existeixen paraules per descriure’l; si teniu l’opció de jugar-lo, aneu-hi.”\nAlumne, Escola del Mar\n“Molt xulo, sobretot quan la pilota la colpejo i va lluny i alta.”\nAlumne, Escola Vedruna Manlleu\n“Quan he après, em sembla més divertir.”\nSponsors & Partners Oficials FCGolf


Laura Dalmau | YourLocalGuides.net\nServeis oferts per Laura Dalmau:\nSortida per admirar el paisatge que ofereix la plana baixempordanesa. Transcorre pels pobles petits però molt ben conservats com... [+]\nDisfruta de las vistas que ofrece la costa de Palamós desde Cap Gros hasta S’Alguer. El paisaje marítimo entre... [+]\nGaudeix de les vistes que ofereix la costa palamosina des de Cap Gros fins S’Alguer. El paisatge marítim entre... [+]


El Petit blog de l'Assumpta: Realitat i Photoshop\nPublicat per Assumpta a 23:31\nsa lluna 12 d’octubre de 2012 a les 23:38\nÉs que el "putoshop" és màgic, com el maquillatge! jejje\nNo hi ha com una cara al natural, de bon matí i només tratada amb aigua ben fresqueta ;)\nAssumpta 12 d’octubre de 2012 a les 23:44\nSaps què penso, LLUNETA? Que si el Photoshop el fessin amb moderació, encara "colaria", però ho fan tan exagerat, que llavors és impossible que ningú, ningú s'ho cregui.\nPer cert... quin nas més raru li han deixat a aquesta dona, eh? Tan mono que li havia quedat amb les primeres operacions :-DDD\nXeXu 13 d’octubre de 2012 a les 10:06\nEl més inquietant no són les trampes que fa aquesta dona, sinó com has arribat a ella buscant el que buscaves!\nCarme 13 d’octubre de 2012 a les 12:14\nRaru, raru, el post... noieta...\nNo hauràs agafat un empatx de clauers? Estàs bé, oi? :D :D\nM'has preocupat quan llegia (abans de veure les fotos) que no ens féssim els intel·lectuals dient que no la coneixíem... pensava... ara no la coneixeré i quedaré fatal! ;) perquè en cap cas és una qüestió de ser intel·lectual o no, sinó d'època i d'estar al dia. Aquesta senyora la conec de sobres, perquè fa mooooolts anys que veiem les seves cirurgies estètiques i els seus photoshops. A la meva edat impossible no haver-la vist mai. Si sortia a les preguntes del Trivial i tot... Quan hi jugàvem fa 20 anys amb els meus germans i cunyats! he, he, he...\nAra si fos una més actual... t'hauria dit... ni idea... ni idea...\nElfreelang 13 d’octubre de 2012 a les 12:44\nel problema és molts volen fer servir el fotoshop per canviar la realitat! jeje m'ha fet gràcia la Carme amb l'empatx de clauers!\nDrapaire de mots 13 d’octubre de 2012 a les 15:35\nEl Photoshop aquest...ai ai Es que el fan servir per a tot. Els ho haurien de prohibir, on heu trobat mai unes dones com a les revistes? O potser uns nois i tot, ara ja....\nPobretes les adolescents, quin llisto més poc realista.\nrits 13 d’octubre de 2012 a les 20:13\nCom? independència t'ha dut a la Presley?..... sembla un efecte paranormal.\nAssumpta 13 d’octubre de 2012 a les 23:51\nCrec que hauré de fer un post nou amb urgència... Mira que posar la PREYSLER!! No sé pas què em passava!!\nXEXU, Normalment hi arribo per les imatges... Busco alguna cosa i, quan trobo algunes declaracions, doncs busco COM ÉS la persona que ho ha dit, i llavors "ja hi som" perquè aquesta persona segur que surt en alguna conferència, sopar, recepció... amb algú altre i ja començo a saltar...\nCrec -no estic segura- que tot va començar quan vaig llegir a la premsa d'ahir que a Madrid, en aquell desfile militar que van fer, la Infanta Elena estava apartada de la resta de la família... em vaig posar a mirar fotos i ja veus :-)))\nFa un moment, a partir d'imatges i vídeos de personatges Dickensians he arribat a uns vídeos de gats mig drogats amb una herba que es diu "catnip"... Pobres bèsties, no m'ha agradat :-(\nCARME, Hahahahaha m'has fet riure molt!! :-DDD\nI és que ahir, quan vaig fer el post, anava a dir que "no tot han de ser clauers" i que m'havia distret una estoneta buscant coses...\nPerò bé... crec que estic bé :-DDD\nEm passa cada cosa!!\nAhir vaig descobrir que la Donatella Versace ha estat confosa un munt de vegades amb una dona italiana de la noblesa!!\nLa Preysler sortia al Trivial? Caram! No ho sabia! ;-)))\nELFRI, A mi també m'ha fet riure molt la CARME!! :-DDD\nJo vull que algú agafi una foto meva i comenci a fer photoshop... i després em posaré la nova imatge aquí al blog ;-)))\nDRAPAIRE DE MOTS, Doncs mira, ja tens raó, ja... Ara m'has fet pensar que una vegada vaig veure unes fotos a una revista, crec que també era la Preysler... o potser una filla seva, no sé i es veia aaaaaltaaaa i priiiimaaaa... i jo vaig pensar que aquella foto estava "estirada", però segur, segur. Proporcions "Barbie".\nRITS, Hahahaha sí que ho sembla, sí... Serà que la Preysler és independentista? :-DDD\nCarme 14 d’octubre de 2012 a les 12:02\nAssumpta! Tramposa! Mira que canviar de tema sense cap necessitat!!!!\nHo has fet expressament!\nNi hi ha dret!\nJa m'has pescat!\nNi idea de qui és la Donatella Versace... "tupotsbencreure"...\nAssumpta 14 d’octubre de 2012 a les 13:20\nHahahaha la Donatella Versace és una dona que cada vegada que es fa una operació de cirurgia estètica és "a pitjor", i que l'únic que ha fet en aquesta vida per ser coneguda és ser la germana i hereva del dissenyador de moda, Versace (no sé com es deia de nom hehe)\nEt presento a Donatella Versace :-P\nCarme 14 d’octubre de 2012 a les 14:04\nAra en sé una més!!!\nAssumpta 14 d’octubre de 2012 a les 14:30\nAi, ai, pensa que a cada nova dada que agafes, la possibilitat d'alienació mental creix... ja saps, és com un virus lactobacillus d'aquells però que s'agafa via post!! :-DDDD


Bellprat / Comarcas: Anoia\nHabt. / Ine 2005 93\nCódigo postal 08421\nWeb Oficial Bellprat\nWeb de Interés Bellprat, el castell i Sant Jaume\nE-mail municipio turisme@anoia.cat\nMunicipi d'Anoia, a l'altiplà de Santa Coloma de Queralt. El terme és accidentat per contraforts de les serres del Tallat i de Forès (serra de Bellprat) i és drenat pel riu de Boix, afluent del Gaià.\nL'economia és totalment agrària. A més de l'explotació de la zona forestal (pinedes i rouredes) es conreen 1 100 ha de secà (cereals, llegums i patates) i cria de bestiar. Les terres, força repartides, són explotades pels propietaris (75%) i per parcers (22%). Hi ha jaciments de lignit.\nDe Bellprat es recomendable visitar su pequeña y bella iglesia dedicada a Sant Salvador. El actual edificio fue construido en 1641. Se cruza el pueblo y se sale por la parte inferior siguiendo una pista asfaltada que tiene las señales blancas y rojas del sendero de Gran Recorrido GR-7 y que discurre entre campos y huertas.\nEsglésia romànica de Sant Jaume de Queralt\nAquesta església romànica es troba situada a peus del castell de Queralt i va exercir des del seu origen les funcions de parròquia, fins que l’any 1425 les va assumir l’església de Sant Salvador, a Bellprat, després d’una visita efectuada pel bisbe Galceran Sacosta, que va constatar la dificultat que els habitants del terme tenien per accedir al temple de Sant Jaume.\nActualment l’accés s’efectua per una porta al mur sud; al mur oposat s’hi endevina un arc rebaixat que podria correspondre a la porta original. Els murs de l’obra romànica es caracteritzen per carreus petits i tallats regularment, que es barregen amb blocs de pedra, tocs col·locats horitzontalment. Els murs exteriors són decorats amb arcuacions cegues i bandes llombardes. Per les seves característiques és una església pròpia del segle XI, d’una sola nau capçada a llevant per un absis semicircular i campanar d’espadanya al mur de ponent.\nGastronomía en la comarca: bacalao con alubias, brandada de bacalao, conejo con setas, pato con peras, pollo de payés con setas, civet de liebre y de jabalí, escudella barrejada (cocido campesino), ternera con setas, canelones, patates emmascarades (patatas con col, chafadas y refritas con butifarra negra) en Calaf, pala de carnes, camperola, cebolla rellena de Anoia (ftes y fotos ver links)


Ajuntament de Caldes d'Estrac - Carnaval 2020\nDel 12 al 26 de febrer, programació especial de Carnestoltes!\nEl dijous 13 de febrer comença la festa del Carnestoltes!. Els nois i noies de l’Espai Jove, en coordinació amb l’àrea de Joventut, seran un cop més els principals organitzadors i padrins de la festa.\nTambé seran els joves els encarregats de la creació del Rei Carnestoltes i de la seva carrossa. Del dijous 13 al 22 de febrer, entre les 17 i les 20h, nois i noies treballaran plegats per deixar enllestida la carrossa del Rei Carnestoltes, la identitat del qual es desvetllarà el durant la rua de carnestoltes del 22 de febrer.\nDijous 20 de febrer al matí es celebrarà l’habitual taller de truites que es realitzarà amb els alumnes de 6è de l’Escola Sagrada Família. El mateix dia per la tarda es farà el concurs de truites No saps què fer amb els ous?\nDivendres 21 de febrer, a les 10h , tindrà lloc la Rua Intergeneracional de Carnaval organitzada des de l’Escola Bressol Municipal, les regidories de la Gent Gran i de Serveis Socials i la Creu Roja. El recorregut s’iniciarà a l’Escola Bressol i finalitzarà a l’Espai Jove.\nEl mateix divendres a les 15h, celebrarem la Rua Infantil de Carnaval amb l’Escola Bressol i l’Escola Sagrada Família, i amb un recorregut que començarà al carrer Major i finalitzarà a la plaça de la Vila.\nA partir de les 16:30h, els infants podran gaudir de l’oferta de berenar de 6è curs de l’Escola Sagrada Família, organitzat des de la regidoria d’Educació, i a les 17h, a la Sala Cultural, tindrà lloc un espectacle d’animació infantil i familiar amb Toni Vives i la banda dels Nassos.\nDissabte 22 de febrer, celebrarem els actes estrella de la programació amb la Rua de Carnestoltes, on els joves participaran amb una comparsa on anirà el Rei Carnestoltes. A les 9 del vespre a l’esplanada de Can Muntanyà es farà la trobada de comparses i carrosses i a les 21:30h s’iniciarà la rua. El recorregut començarà a l’esplanada de Can Muntanyà i continuarà per la Riera, el carrer Santa Teresa, el Camí Ral, baixada de l’Estació, el carrer Callao i la Riera fins arribar un cop més a la plaça de la Vila.\nA continuació, a la plaça de la Vila es durà a terme el pregó i el V Concurs de Coreografies i Disfresses i Comparses. Hi haurà premis a la millor carrossa, millor comparsa, millor comparsa infantil, millor disfressa individual adult i millor disfressa individual infantil.\nCom ja es tradició, la festivitat es tancarà amb la sardinada popular i la crema del Rei Carnestoltes organitzada per l’Associació de Pescadors de Caldes d’Estrac i l’àrea de Cultura, que tindrà lloc el 26 de febrer a les 20h a l’esplanada de Can Muntanyà.\nDes de l’Àrea de Cultura, el regidor David Salvà, ha destacat que es tracta «d’una programació variada i pensada per al gaudi de joves, petits i grans, amb activitats on tothom pot participar» i ha convidat a tothom a unir-se a la festa i disfrutar del Carnaval.\nInformació publicada el 7 de febrer de 2020Compartir:


ERC Ripoll portarà el pas a nivell del tren i l'encreuament de la C-17 al Congrés | NacióRipollès\nERC Ripoll portarà el pas a nivell del tren i l'encreuament de la C-17 al Congrés\nper Redacció , 2 de març de 2020 a les 13:50 |\nDirigents locals d'ERC, amb Joan Margall | ACN\nEl grup municipal d'Esquerra Republicana de Ripoll reclama que es faci una zona soterrada sense barreres arquitectòniques al pas a nivell que hi ha al Passeig Regull, al centre del municipi. Es tracta d'una "reivindicació històrica" que el partit ha traslladat al diputat republicà al Congrés Joan Margall.\nLa formació adverteix que es tracta d'una zona "perillosa" i per això exigeix que es faci aquesta obra per tal d'evitar situacions de risc. El grup municipal també ha traslladat al diputat del partit la necessitat de reformar l'encreuament de la carretera C-17 amb l'N-260 a la sortida de Ripoll, una zona que recorden que suporta un alt volum de vehicles, especialment els caps de setmana.\nTambé han emfatitzat la importància de millorar l'encreuament entre la C-17 i l'N-260 a la sortida de Ripoll. Una zona on hi ha "una alta sinistralitat", ja que es tracta d'una zona molt transitada.\nA l'acte també hi ha assistit la nova secretaria general de la Federació de Girona, Laia Cañigueral, que ha explicat que un dels objectius del partit a Girona és impulsar una oficina parlamentària. "Es tracta d'una eina al servei dels gironins i gironines que ens serveix per fer territori, escoltar i recollir reivindicacions i demandes. Esquerra Republicana volem ser útils a la ciutadania”, ha dit la secretària general de la Federació de Girona.\nEstà previst que els representats d’Esquerra Republicana de les comarques de Girona es trobin amb el grup municipal Tots Fem Ribes-AM per donar suport a la iniciativa de procés participatiu on s’han recollit les peticions de veïns i veïnes de Ribes de Freser respecte la línia R3.\nSocietat, Rod3, Rodalies, ERC, ERC Ripoll, Joan Margall, C-17, infraestructures, pas a nivell, tren